**О Б Щ И Н А У Г Ъ Р Ч И Н**

гр. Угърчин, п.к.5580, пл. „Свобода” №1, тел: 06931/21-21, е-mail: obshtina@ugarchin.com

 **З А П О В Е Д**

 **№ 270**

 **28.08.2023г.**

 На основание чл. 44, ал.2 от ЗМСМА, чл.95 от Наредбата за реда за придобиване, управление и разпореждане с общинско имущество на Община Угърчин (приета с Решение №125/31.05.2016г. на Общински съвет - Угърчин), Доклад одобрен от Кмета на Община Угърчин на 28.08.2023 г. на конкурсна комисия, назначена със Заповед №269/25.08.2023 год. на Кмета на Община Угърчин,

**О П Р Е Д Е Л Я М:**

 **1. „Агро фрут 2023“ ЕООД,** ЕИК ……………, седалище и адрес на управление: област. Ловеч, общ. Луковит, населено място с. Петревене, ул. „Христо Ботев“ № 12, управител: Христо Калинов Цалев, за спечелил участник в проведения публично оповестен конкурс за отдаване под аренда, на земеделска земя ОПФ на Община Угърчин, представляваща **Поземлен имот с идентификатор №75054.151.125,** в землището на гр. Угърчин, местност „Мерата“, с начин на трайно ползване: Нива, с площ от 502.399 дка., за създаване и отглеждане на трайно **сливово,** насаждение съгласно условията на НРПУРОИ, за срок от 20 /двадесет/ стопански години, считано от стопанската 2023/2024, с предложена най-висока цена, както следва:

* гратисен период от 1 – та до 4-та година;
* период на плододаване от 5 –тата до 7 –та година - 25лв./дка. /двадесет и пет лева на декар/;
* за останалия период на плододаване – 35 лв./дка. /тридесет и пет лева на декар/.

2. Класиран на второ място: **няма.**

 3. При сключване на договора за аренда **„Агро фрут 2023“ ЕООД,** ЕИК 207490861, е длъжен да представи гаранция за изпълнение на поетите задължения, по смисъла на чл. 62, ал.1, т.10 от НРПУРОИ, за създаване на сливови насаждения, в размер на 3 лв./дка /три лева/ на декар. Гаранцията се представя в една от следните форми: парична сума, внесена по сметка на Община Угърчин IBAN: BG37STSA93003390007610, BIC: STSABGSF, Банка ДСК ЕАД, или безусловна и неотменима банкова гаранция, издадена в полза на Арендодателя - Община Угърчин.

 Заповедта да се връчи на участника в търга, като същата подлежи на обжалване в14-дневен срок от връчването й, по реда на АПК.

 След влизане в сила на заповедта участника да се яви в Община Угърчин за подписване на договор за аренда.

 Настоящата заповед, да се постави на информационното табло в сградата на общинска администрация и да се публикува на интернет страницата на общината.

**СТАНИМИР ПЕТКОВ /п/**

*Кмет на Община Угърчин*